

		47. Stpn-240/15-11


[image: ]





REPUBLIKA HRVATSKA
Trgovački sud u Zagrebu

47. Stpn-240/15-11
[bookmark: _GoBack]			
U   I M E   R E P U B L I K E   H R V A T S K E

R J E Š E N J E

	Trgovački sud u Zagrebu po sucu pojedincu Nevenki Siladi Rstić, odlučujući o prijedlogu podnesenom od strane dužnika HERMES NEKRETNINE d.o.o. za usluge, Zagreb (Grad Zagreb), Trpinjska 5/A, OIB: 15932171027, za sklapanjem predstečajne nagodbe, dana 23. prosinca 2015. godine
r i j e š i o   j e

I.) Postupak povodom prijedloga predlagatelja, dužnika HERMES NEKRETNINE d.o.o. za usluge, Zagreb (Grad Zagreb), Trpinjska 5/A, OIB: 15932171027, za sklapanjem predstečajne nagodbe se prekida do pravomoćnog okončanja upravnog spora pred Upravnim sudom u Zagrebu, povodom upravne tužbe dužnikovog vjerovnika BILLA d.o.o., Zagreb, Riječka ulica 12, OIB: 30380746842 podnesene protiv rješenja Ministarstva financija, Samostalnog sektora za drugostupanjski upravni postupak KLASA UP/II-432-01/15-01/240, UR. BR: 513-04/15-3 od 15. svibnja 2015. godine.

II.) Stoga se ročište radi sklapanja predstečajne nagodbe određeno za dan 13. siječnja 2016. godine u 13,00 sati, neće održati.

Obrazloženje

	Nakon provedenog postupka predstečajne nagodbe pred Financijskom agencijom, Regionalni centar Zagreba (dalje: FINA), dužnik je ovome sudu podnio prijedlog za sklapanje predstečajne nagodbe, temeljem odredbe čl. 66. st. 1. Zakona o financijskom poslovanju i predstečajnoj nagodbi (NN 108/12, 144/12, 81/13, 112/13, dalje: ZFPSN).

U međuvremenu je na spis pristigao podnesak dužnikovog vjerovnika BILLA d.o.o., Zagreb, Riječka ulica 12, OIB: 30380746842, kojim obavještava ovaj sud da je od strane iste podnesena upravna tužba Upravnom sudu u Zagrebu protiv rješenja Ministarstva financija, Samostalnog sektora za drugostupanjski upravni postupak KLASA UP/II-432-01/15-01/240, UR. BR: 513-04/15-3 od 15. svibnja 2015. godine, a kojim rješenjem je odbijena kao neosnovana žalba navedenog vjerovnika izjavljena na rješenje FINA-e, Nagodbenog vijeća ZG07 od 23. veljače 2015. godine, KLASA UP/I/110/07/14-01/7160, UR. BR: 04-06-15-7160-107.


Pretpostavke pokretanja postupka pred sudom radi sklapanja predstečajne nagodbe stječu se nakon izvršnosti rješenja nagodbenog vijeća FINA-e kojim je utvrđeno da je plan financijskog restrukturiranja prihvaćen, a u sudskom postupku uloga je suda uređena odredbom čl. 66. ZFPSN-a. Sud je ovlašten na temelju podnesenih isprava utvrditi jesu li ispunjene pretpostavke da bi se proveo postupak za sklapanje predstečajne nagodbe (čl. 66. st. 5. ZFPSN-a), a sukladno odredbi čl. 66. st. 9. ZFPSN-a, da bi sud na ročištu dopustio sklapanje predstečajne nagodbe moraju biti ispunjene određene posebne pretpostavke propisane kao pretpostavke za odobrenje sklapanja predstečajne nagodbe i to: 1.) da su na ročištu za sklapanje predstečajne nagodbe svoj pristanak dali dužnik i vjerovnici čije tražbine čine potrebnu većinu iz čl. 63. ZFPSN-a; 2.) da je sadržaj predložene nagodbe u skladu s općim pravilima o sudskoj nagodbi i 3.) da je sadržaj predstečajne nagodbe u bitnim sastojcima odgovarajući prihvaćenom planu financijskog i operativnog restrukturiranja.

	Uvidom u izvršno rješenje Nagodbenog vijeća FINA-e Nagodbenog vijeća ZG07 od 23. veljače 2015. godine, KLASA UP/I/110/07/14-01/7160, UR. BR: 04-06-15-7160-107. utvrđeno je da su za plan financijskog restrukturiranja dužnika HERMES NEKRETNINE d.o.o. za usluge, Zagreb (Grad Zagreb), Trpinjska 5/A, OIB: 15932171027 glasovali vjerovnici čije tražbine čine potrebnu većinu iz čl. 63. ZFPSN-a te da Nagodbeno vijeće utvrđuje da je postupak nad navedenim dužnikom proveden u skladu s odredbama ZFPSN-a.

	Uvidom na web stranice FINA-e utvrđeno je da je da FINA nije objavila činjenicu pokretanja upravnog spora, već je o istoj ovaj sud u saznanju, uvidom u upravnu tužbu gore navedenog vjerovnika protiv gore navedenog drugostupanjskog rješenja, a koja je priložena podnesku vjerovnika od 15. prosinca 2015. godine.

 	Ovaj sud smatra da je za sklapanje predstečajne nagodbe pred ovim sudom, prethodno pitanje sukladno čl. 12. Zakona o parničnom postupku (NN 53/91, 91/92, 112/99, 88/01, 117/03, 88/05, 2/07 – Odluka USRH, 84/08, 96/08 – Odluka USRH, 123/08 – ISPR., 57/11, 148/11 – proč. tekst, 25/13), je li postupak pred FINA-om u kojem je doneseno rješenje da su za plan financijskog restrukturiranja glasovali vjerovnici čije tražbine čine potrebnu većinu i da je postupak proveden u skladu s zakonom tj. u skladu s odredbama ZFPSN-a, zakonito proveden.

	Vezao za to prethodno pitanje za ovaj postupak sklapanja predstečajne nagodbe, u tijeku je upravni spor pred Upravnim sudom u Zagrebu protiv rješenja Ministarstva financija, Samostalnog sektora za drugostupanjski upravni postupak, Klase i Urudžbenih brojeva te nadnevka navedenih u izreci rješenja pod točkom I.), kojim drugostupanjskim rješenjem je odbijena žalba gore navedenog dužnikovog vjerovnika podnesena protiv su rješenja o prihvaćanju plana financijskog restrukturiranja Nagodbenog vijeća Nagodbenog vijeća FINA-e Nagodbenog vijeća ZG07 od 23. veljače 2015. godine, KLASA UP/I/110/07/14-01/7160, UR. BR: 04-06-15-7160-107.

	Navedeno predstavlja prethodnog pitanje bez kojeg se ne može riješiti glavna stvar, tj. nije moguće sklapanje predstečajne nagodbe pred ovim sudom prije donošenja odluke Upravnog suda u Zagrebu po gore navedenoj upravnoj tužbi dužnikovog vjerovnika jer odluka Upravnog suda u Zagrebu će odlučiti o valjanosti gore navedenog izvršnog rješenja FINA-e od 23. veljače 2015. godine, koje je temelj za odlučivanje ovog suda o odobrenju sklapanja predstečajne nagodbe, budući da odluka o sklapanju predstečajne nagodbe ovisi o opstanku plana financijskog restrukturiranja.

	O utjecaju upravnog spora na sklapanje predstečajne nagodbe pred trgovačkim sudovima, već je zauzet stav sudske prakse u rješidbama Visokog trgovačkog suda RH, br. Pž-6926/14 od 18. prosinca 2014. godine i Pž-7568/15 od 12. listopada 2015. godine.

	Stoga je temeljem odredbe čl. 12., 213. st. 1. ZPP-a, a u svezi s čl. 66. st. 15. ZFPSN-a odlučeno kao u izreci ovog rješenja pod točkom I.), a kao pod točkom II.) izreke rješenja odlučeno je temeljem odredbe čl. 288. ZPP-a u svezi s čl. 66. st. 15. ZFPSN-a iz razloga eknomičnosti i svrsishodnosti postupanja radi smanjenja troškova velikog broja dužnikovih vjerovnika koji bi na ročištu trebali glasovati o nacrtu predložene predstečajne nagodbe.
	
U  Zagrebu, 23. prosinca 2015.
									SUDAC:
					  	 		  	Nevenka Siladi Rstić, v.r.                            
Uputa o pravnom lijeku:
Protiv ovog rješenja dopuštena je žalba u roku od 8 dana a koja se podnosi ovome sudu u dovoljnom broju primjeraka za sud i stranke, a o istoj odlučuje Visoki trgovački sud  Republike Hrvatske.             

Za točnost otpravka – ovlašten službenik
                 	Ana Brlek

DNa:
1) FINA - Zagreb
2) Dužniku HERMES NEKRETNINE d.o.o. po punomoćniku odvjetniku Damir Barišći, Koprivnica, Basaričekova 27
3) e-Oglasna ploča

image1.png




